作者：董颖
词牌/韵律：薄媚

paragraphs: 种陈谋，谓吴兵正炽。
越勇难施。
破吴策，唯妖姬。
有倾城妙丽。
名称西子。
岁方笄。
算夫差惑此。
须致颠危。
范蠡微行，珠贝为香饵。
苎萝不钓钓深闺。
吞饵果殊姿。
素肌纤弱，不胜罗绮。
鸾镜畔、粉面淡匀，梨花一朵琼壶里。
嫣然意态娇春，寸眸剪水。
斜鬟松翠。
人无双、宜名动君王，绣履容易。
来登玉阶。